Source: http://inatsisit.gl/lov?rid=%7BC4225023-3B4B-4A2C-AFA1-D121BF5BD6E2%7D
Timestamp: 2018-03-22 21:47:24+00:00
Document Index: 10754181

Matched Legal Cases: ['§ 17', '§ 46', '§ 2', '§ 1', '§ 3', '§ 1', '§ 4', '§ 5', '§ 3', '§ 6', '§ 1', '§ 7', '§ 1', '§ 8', '§ 1', '§ 9', '§ 2', '§ 10', '§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 11']

Tikinnermi nioqqutissanik akitsuuteqanngitsunik eqqussisinnaaneq pillugu Namminersorlutik Oqartussat nalunaarutaat nr. 19, 17. august 2016-imeersoq
Tikinnermi nioqqutissanik akitsuuteqanngitsunik eqqussisinnaaneq pillugu Namminersorlutik Oqartussat nalunaarutaat nr. 20, 25. oktober 2012-imeersoq
Nioqqutissanik eqqussuineq annissuinerlu pillugit Inatsisartut inatsisaanni nr. 18, 30. oktober 1992-imeersumi § 17 aamma § 46 naapertorlugit aalajangersarneqarput:
Imm. 2. Angalasut nioqqutissat tulliini taagorneqartutulli annertussuseqartut tikinnermi akitsuuteqanngitsumik nassatarisinnaavaat pisiarisinnaallugilluunniit:
1) Uku arlaat:
a) Sikaritsit 200-t,
b) Sikaat 50-it,
c) Cigarillot 100-t,
d) Tupat 250 g, imaluunniit
e) Sukuluut snusilluunniit 250 g.
2) Sikaritsinut imusivissat imaluunniit pappiarartassat immertariaannaat 200-t.
3) Imigassaq kimittooq (22 pct. sinnerlugu aalakoornartortalik) 1 literi imaluunniit hedviinni (15-p 22 pct.-illu akornani aalakoornartortalik) 2 literi.
4) Viinni nerriseq (15 pct. inorlugu aalakoornartortalik) 2,25 literi.
5) Immiaaqqat 2 literi.
6) Imeruersaatit kulsyretallit imaluunniit imigassat koffeinitallit koffeinimik literimut 149 mg-imit anginerusumik akullit 2 literi.
7) Imeq 1 literi.
8) Tipigissaat 50 g aamma 0,25 literi tipigissoq.
9) Pinnersaatit tipigissullu allat katillugit annerpaamik 1.000 koruunit nalingannut.
10) Sukkulaatinit mamakujuttunillu nioqqutissiat katillugit 4 kg.
11) Kaffit aamma tiit katillugit 4 kg.
12) Neqi, neqinit nioqqutissiat aamma timmissat katillugit 5 kg.
Imm. 3. Inuit 18-inik ukioqalereersimasut kisimik tupanit nioqqutissianik, imigassanik kimittuunik, viinninik, immiaaqqanillu akitsuuteqanngitsunik eqqussisinnaapput.
§ 2. Nioqqutissanik akitsuuteqanngitsunik § 1, imm. 2-mi taaneqartunik nioqquteqarneq taamaallaat mittarfiit niuertarfiini, taamakkuninnga nioqquteqarnissamut Akileraaruseriffiup akuerisaani pisinnaavoq.
Angallassinermi sulisuusut
§ 3. Angallassinermi sulisuusut, tassa imaappoq umiarsuarni timmisartunilu nunat tamalaat akornanni angalasuni angallassissutip ingerlanneqarnerani imaluunniit taassuma iluani suliaqartut, ullut unnuallu 15-it inorlugit sivisussusilimmik Kalaallit Nunaata avataaniikkallarnerup kingorna uternerminni makkuninnga nassarsinnaapput:
a) Sikaritsit 60-t,
b) Sikaat 40-t,
c) Cigarillot 50-it,
2) hedviinni 2 literi aamma viinni nerriseq 2,25 literi, kisianni imigassanik kimittuunik pinnatik.
3) Tipigissaat 50 g aamma 0,25 literi tipigissoq.
Imm. 2. Angallassinermi sulisuusut ulluni unnuanilu 15-ini taakkuluunniit sinnerlugit Kalaallit Nunaata avataaniikkallarnerup kingorna tikinnerminni § 1-imi maleruagassat naapertorlugit nioqqutissanik nassarsinnaapput.
Sinerissap avataani qillerivinni sulisuusut
§ 4. Sinerissap avataani qillerivinni, matumani aamma qilleriviusuni kiisalu uuliamik qalluivinni sulisuusut, aatsitassanik imaluunniit ikummatissanik misissueqqaarnermut, misissuinermut qalluinermullu atatillugu sulisut akitsuuteqarfiusup iluani niunerminni akitsuuteqanngit­sumik nassarsinnaavaat uku arlaat:
1) Sikaritsit 60-t,
2) Sikaat 40-t,
3) Cigarillot 50-it,
4) Tupat 250 g, imaluunniit
5) Sukuluut snusilluunniit 250 g.
Imm. 2. Akitsuuteqannginnissami piumasaqaataavoq ulluni unnuanilu minnerpaamik 15-ini akitsuuteqarfiusup avataaniikkallarsimanissaq.
Imm. 3. Imm. 1 naapertorlugu akitsuuteqannginnissaq taamaallaat nioqqutissanut akitsuuteqarfiusup avataani pisiarineqarsimasunut atuuppoq.
Angallatit aalisariutit nunanit allaneersut
§ 5. Angallatinut aalisariutinut nunanit allaneersunut Kalaallit Nunaata imartaani aalisartunut, aammalu umiarsuarnut Kalaallit Nunaata imartaaniinnerminni akitsuutinik akiliisussaatinneqanngitsunut tunngatillugu, nioqqutissat umiarsuarmi nassarneqartut inuttamut ataatsi­mut ullup unnuallu ataatsip ingerlanerani akitsuuteqanngitsumik atorneqarsinnaapput uku arlaannut viinni nerriseq1 liter, hedviinni 0,5 liter, imigassaq kimittooq 0,25 liter imaluunniit immiaaqqat 2 liter kiisalu tupanit nioqqutissiat 40 g, sivisunerpaamik ulluni 28-ni.
Imm. 2. Umiarsuarni inuttaasut, imm. 1 naapertorlugu nioqqutissanik akitsuusigaanngitsunik pissarsisimasut, akitsuuteqarfiusumiit aallarnissartik pissutigalugu umiarsuarmiit niusimasut nioqqutissanik akitsuusigaanngitsunik § 3-mi annertussusissatut aalajangersakkat annertoqqataannik nassarsinnaapput.
Imm. 3. Imm. 1 naapertorlugu akitsuuteqannginnissaq taamaallaat nioqqutissanut, umiarsuup akitsuuteqarfiusup avataani pisiarisimasaanut atuuppoq.
Takornariat nunat allamiut umiarsuaannut ilaasartaatinut ilaasut
§ 6. Takornariat nunat allamiut umiarsuaannut ilaasartaatinut ilaasut umiarsuup Kalaallit Nunaata imartaaniinnerani akitsuusigaanngitsunik atugaqarsinnaatitaapput.
Imm. 2. Takornariat imm. 1 naapertorlugu akitsuusigaanngitsunik atugaqartut tupanit, sukkulaatinit aamma mamakujuttunit nioqqutissiat nammineq atugassamik saniatigut nioqqutissanik akitsuusigassanik nunaliaasseqqusaanngillat. Angerlamut angalaneq Kalaallit Nunaat aqqusaarlugu aallartippat takornariat nioqqutissanik akitsuuteqanngitsunik § 1 naapertorlugu nassarsinnaapput.
Inuit akitsuuteqarfiusumi aalajangersimasumik najugaqanngitsut najugaqarallartuunngitsulluunniit
§ 7. Inuit akitsuuteqarfiusumi aalajangersimasumik najugaqanngitsut najugaqarallartuunngitsulluunniit angalanerni nammineq atugassatut akitsuuteqanngitsumik eqqussinnaavaat tipigissaatit, pinnersaatit tipigissullu, nioqqutissanik eqqussuinermi akitsuutit pillugit Inatsisartut inatsisaanni nr. 19, 30. oktober 1992-imeersumi § 1, nr. 18 naapertorlugu akitsuusigassaasut, Akileraaruseriffiup taakkua annertussusii suunerilu piffissap angalaffissap sivisussusianut naleqquttuusorippagit.
Akitsuuteqannginnissamut piumasaqaat
§ 8. § 1 aamma §§-it 3-miit 7-imut malillugit akitsuuteqannginnissamut piumasaqaataavoq nioqqutissat imaluunniit angalanermi atortut inummit nassarneqarnissaat imaluunniit inuup nammineq nassataaniitinneqarnissaat, taamaalillugit nioqqutissat imaluunniit angalanermi atortut Akileraaruseriffimmut takutinneqarsinnaanngorlugit.
§ 9. Suliffeqarfiit nioqqutissanik akitsuusigaanngitsunik tikittunut nioqquteqarnissamut akuersissummik peqartut, tak. § 2, imigassanik aalakoornartortalinnik kiisalu tupanit nioqqutissianik tunisaqarnerminni piumasarisassavaat angalasup ikilernermut allagartaq, aallalernermi­nut uppernarsaatitut takutissagaa.
Imm. 2. Ikilernermut allagartap imm. 1-imi taaneqartutut takutinneqarnerani, ikilernermi allagartaq nalunaaqutserneqassaaq imaluunniit allagartap imigassanik aalakoornartortalinnik imaluunniit tupanit nioqqutissianik pisinermi atorneqarsimanera arlaatigut takussutissinneqassalluni.
Imm. 3. Ikilernermi allagartat imm. 2-mi taaneqartut imigassanik aalakoornartunik tupanillu nioqqutissianik pisinermut atoqqinneqarsinnaanngillat.
§ 10. § 1, imm. 2-mi 3-milu, § 2-mi, § 3, imm. 1-imi, § 4, imm. 1-imi 3-milu, § 5, imm. 1-imiit 2-mut, § 6, imm. 2-mi, § 7-imi aamma § 8-mi aalajangersakkanik piaaraluneerluni mianersuaalliorujussuarluniluunniit unioqqutitsisoq unioqqutitseriaraluartorluunniit Kalaallit Nunaanni pinerluttulerinermik inatsimmi maleruagassat naapertorlugit akiliisitsinermik pineqaatissinneqarsinnaavoq.
Imm. 2. Imm. 1-imi taaneqartutut unioqqutitsisoqarpat unioqqutitseriaraluartoqarpalluunniit nioqqutissaq, taannaluunniit peqanngippat aningaasat taassuma aningaasanngorlugu nalingata amerlaqatai, akiliisitsinermik pineqaatissiisoqarpat pineqaatissiisoqanngikkaluarpalluunniit, Kalaallit Nunaanni pinerluttulerinermik inatsimmi maleruagassat naapertorlugit arsaarinnissutigineqarsinnaapput.
Imm. 3. Imm. 1 naapertorlugu akiliisitsissutit Landskarsip pisassarai.
Imm. 4. Imm. 2 naapertorlugu arsaarinnissutit Landskarsip pisassarai.
§ 11. Nalunaarut manna 1. september 2016-imi atuutilissaaq.
Imm. 2. Tamatumunnga peqatigitillugu tikinnermi nioqqutissanik akitsuuteqanngitsunik eqqussisinnaaneq pillugu nalunaarut nr. 20, 25. oktober 2012-imeersoq atorunnaarsinneqassaaq.
Namminersorlutik Oqartussat, ulloq 17. august 2016
kundgrelse_B_19_2016_kn